ตลาดหุ้นเอเชียขยับเพิ่มขึ้นเช้านี้ คาดหวังกรีซบรรลุข้อตกลงกับเจ้าหนี้
ตลาดหุ้นเอเชียปรับตัวเพิ่มขึ้นเช้านี้ เนื่องจากนักลงทุนยังคงมีมุมมองที่เป็นบวกว่า กรีซและกลุ่มเจ้าหนี้จะสามารถทำข้อตกลงกันได้ภายในสัปดาห์นี้ ซึ่งจะช่วยให้กรีซรอดพ้นจากการผิดนัดชำระหนี้ และไม่ต้องถูกบีบให้ออกจากยูโรโซน
24 มิ.ย. 2558

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นเช้านี้ เนื่องจากนักลงทุนยังคงมีมุมมองที่เป็นบวกว่า กรีซและกลุ่มเจ้าหนี้จะสามารถทำข้อตกลงกันได้ภายในสัปดาห์นี้ ซึ่งจะช่วยให้กรีซรอดพ้นจากการผิดนัดชำระหนี้ และไม่ต้องถูกบีบให้ออกจากยูโรโซน
ดัชนี MSCI Asia Pacific เพิ่มขึ้น 0.2% สู่ระดับ 150.15 จุด เมื่อเวลาประมาณ 9.00 น.ตามเวลาโตเกียว
ดัชนี NIKKEI 225 ตลาดหุ้นญี่ปุ่นเปิดวันนี้ที่ 20,889.32 จุด เพิ่มขึ้น 79.90 จุด, ดัชนี SSE Composite ตลาดหุ้นจีนเปิดวันนี้ที่ 4,604.58 จุด เพิ่มขึ้น 28.09 จุด, ดัชนี HSI ตลาดหุ้นฮ่องกงเปิดวันนี้ที่ 27,397.37 จุด เพิ่มขึ้น 63.91 จุด, ดัชนี TAIEX ตลาดหุ้นไต้หวันเปิดวันนี้ที่ 9,390.27 จุด ลดลง 0.87 จุด, ดัชนี KOSPI ตลาดหุ้นเกาหลีใต้เปิดวันนี้ที่ 2,086.69 จุด เพิ่มขึ้น 5.49 จุด, ดัชนี FTSE STI ตลาดหุ้นสิงคโปร์เปิดวันนี้ที่ 3,348.01 จุด เพิ่มขึ้น 8.23 จุด และดัชนี FBMKLCI ตลาดหุ้นมาเลเซียเปิดวันนี้ที่ 1,727.59 จุด เพิ่มขึ้น 0.73 จุด